উত্তরপ্রদেশের ছায়া তেলেঙ্গানায়! এনকাউন্টারে মৃত্যু হল দুষ্কৃতীর

ওয়েব ডেস্ক : উত্তরপ্রদেশের (Uttarpradesh) ছায়া তেলেঙ্গানায় (Telangana)। সে রাজ্যে এক অভিযুক্তকে এনকাউন্টার (Encounter) করে মারল পুলিশ (Police)। অভিযুক্তের বিরুদ্ধে এক পুলিশ অফিসারকে খুনের অভিযোগ উঠেছিল। প্রসঙ্গত, এমন এনকাউন্টারের খবর শোনা যায় যোগী রাজ্যে। এবার তেমনই ঘটনা ঘটল দক্ষিণের ওই রাজ্যে।

এই ঘটনা নিয়ে ডিজিপি শিবাদার রেড্ডি বলেছেন, ওই অভিযুক্তের নাম রিয়াজ। হাসপাতালে এক পুলিশের (Police) কাছ থেকে বন্দুক ছিনিয়ে নেয় সে। তা দিয়ে পুলিশকে লক্ষ্য করে অভিযুক্ত গুলি চালায় বলে অভিযোগ। ঘটনায় প্রাণ হারানোর আশঙ্কা ছিল হাসপাতালে থাকা অনেকের। সেই কারণে সাধারণ মানুষকে বাঁচাতেই অভিযুক্তকে লক্ষ্য করে পুলিশ গুলি চালায় বলে জানিয়েছেন তিনি। তাতেই মৃত্যু হয় অভিযুক্তের।

আরও খবর : বিহার ভোটে NDA vs INDIA, এগিয়ে কে? দেখুন বিগ আপডেট

উল্লেখ্য, এই অভিযুক্তের বিরুদ্ধে এক কনস্টেবলকে ছুরি দিয়ে কুপিয়ে হত্যার অভিযোগ উঠেছিল। তার পর থেকেই পলাতক ছিল অভিযুক্ত। তবে এদিন পুলিশের গুলিতে মৃত্যু (Death) হল অভিযুক্তের। পুলিশ সূত্রে খবর, অভিযুক্তের বিরুদ্ধে ৩০টি ফৌজদারি মামলা ছিল। তার মাথার দাম ছিল ৫০ হাজার টাকা।

প্রসঙ্গত, অন্যদিকে সম্প্রতি উত্তরপ্রদেশ পুলিশের এনকাউন্টারে মৃত্যু হয়েছে এক ধর্ষকের। অভিযুক্তের নাম শাহজাদ। তার মাথার দাম ছিল ২৫ হাজার টাকা।