সাফাই কর্মীদের মাসিক বেতন ১ লাখ! ভারতের কোন রাজ্যে? জানলে অবাক হবেন

ওয়েব ডেস্ক: তেলঙ্গানার (Telangana) সরকারি কর্মীদের (Government Employees) বেতন (Salary) ও পেনশন (Pension) এক দশকে নজিরবিহীনভাবে বেড়েছে। সিনিয়র সরকারি আধিকারিকদের মতে, বর্তমানে তেলঙ্গানা সরকার প্রতি মাসে প্রায় ৬,০০০ কোটি টাকা ব্যয় করছে শুধু বেতন ও পেনশনের খাতে। ২০১৪ সালে রাজ্য গঠনের সময়কার তুলনায় এই ব্যয় প্রায় চার গুণ। আর এক্ষেত্রে সে রাজ্যের সাফাই কর্মীদের মাসিক বেতন মাসে ২ লক্ষ টাকার কাছাকাছি দাঁড়িয়েছে। উল্লেখযোগ্য বিষয় হল, অষ্টম পে কমিশনের আওতায় এই অঙ্কটা দাঁড়াবে ৪ লক্ষের কাছাকাছি।

তেলঙ্গানা রাজ্যের বিদ্যুৎ সংস্থাগুলির চিফ ইঞ্জিনিয়াররা মাসে ৭ লক্ষ টাকা পর্যন্ত বেতন পাচ্ছেন বলে জানা গিয়েছে। শুধু বিদ্যুৎ দফতরই নয়, নগর প্রশাসনেও বেতনের বৈষম্য স্পষ্ট। গ্রেটার হায়দরাবাদ পুরসভার অনিয়মিত সাফাই কর্মীদের গড় মাসিক আয় প্রায় ৭০ হাজার টাকা। এন্ট্রি-লেভেল কর্মীরা যেখানে মাসে ২৮ হাজার টাকার আশেপাশে পান, সেখানে দীর্ঘদিনের অভিজ্ঞ সিনিয়র ‘ক্লাস-৪’ কর্মীরা ২ লক্ষ টাকা পর্যন্ত বেতন তুলতে পারেন।

আরও পড়ুন: সরকারি টাকায় ফুর্তি! জানাজানি হতেই ডিরেক্টরের বিরুদ্ধে বিরাট পদক্ষেপ BSNL-এর

পাশাপাশি, সরকারি বেতন কাঠামোয় সাম্প্রতিক সংশোধনে ডিয়ারনেস অ্যালাওয়েন্স (DA) নির্ধারিত হয়েছে বেসিক বেতনের ৩৩.৬৭ শতাংশ, যা এবছরের জানুয়ারি মাস থেকে কার্যকর হয়েছে। সেই নিরিখে ‘গ্রুপ ১’ লেভেলের সিনিয়র অফিসারদের মাসে মোট বেতন সাধারণত ৮০,০০০ থেকে ১.৫ লক্ষ টাকার বেশি। একইভাবে ‘গ্রুপ ২’ কর্মীদের মোট বেতন ৬০,০০০ থেকে ১.২ লক্ষে টাকার বেশি। ‘গ্রুপ ৩’ কর্মীদের মোট বেতন ৪৫,০০০ থেকে ১ লক্ষ টাকা এবং ‘গ্রুপ ৪’ কর্মীদের এন্ট্রি লেভেলে বেতন ৩৫,০০০ থেকে ৫০,০০০ টাকা।